da da en da en da sv da sv da fy en da da da da da da da da da da da da da da da da da da da da da da da da da da en nn da da en da da en da da da en da da en en da da da da en da da da de
Opdateret fredag den 18. januar 2019.
Opdelingen betyder, at du får to kort - et Dankort og et forbedret Visa-kort. At bruge kortene koster det samme som i dag. Hvis du kun ønsker ét af kortene, kan du fravælge det andet.
Opdelingen sker i år, men det er ikke besluttet endeligt, hvornår det sker.
Afskaffer Jyske Bank Dankortet ved opdelingen?
Nej, du kan fortsat vælge at få og bruge et Dankort præcis som i dag.
Læs mere om, hvilke kort du kan bestille i Jyske Bank
Hvorfor opdeler Jyske Bank Visa/Dankortet?
Når du betaler med Visa/Dankortet i Danmark, er det typisk Dankortet, som bliver brugt. Det er i nogle tilfælde uhensigtsmæssigt for dig, da du er stillet bedre i forhold til indsigelser, når du i stedet bruger Visa kortet. Det gælder fx hvis du køber en flyrejse og flyselskabet efterfølgende går konkurs - eller hvis du køber en vare på nettet, som efterfølgende viser sig ikke at svare til det beskrevne.
Vi ønsker derfor at give dig mulighed for at betale med Visa kort i Danmark blandt andet for bedre at sikre dig mod tab og svindel.
Derudover vil det forbedrede Visa-kort give dig nye muligheder i udlandet, fx ved at max grænsen for veksling af valuta hæves til 10.000 kroner fra de nuværende 2.000 kroner, og loftet for brug pr. måned løftes til 150.000 kroner fra de nuværende 25.000 kroner.
Samtidig giver det Jyske Bank mulighed for at udvikle nye, spændende funktionaliteter og løsninger i tilknytning til dit Visa kort. Det kan Jyske Bank ikke i forhold til Visa/Dankortet i dag.
Betyder opdelingen, at forbrugerne bliver påført gebyr ved brug af de nye Visa-kort og/eller Dankort?
Nej. Det vil være præcis som det plejer.
Betyder opdelingen, at butikkerne bliver påført øgede udgifter?
Det afhænger af, hvilken aftale den enkelte butik/butikskæde har forhandlet sig frem til med deres kortindløser. For nogle bliver det billigere, hvis Visa-kortet bruges oftere end Dankortet, for andre bliver det dyrere.
Læs, hvad opdelingen betyder for erhvervsdrivende
Tjener Jyske Bank penge ved at dele Visa/Dankortet?
Ikke umiddelbart, men på sigt vil banken spare omkostninger på udvikling og drift af betalingskort.
Hvilke ulemper er der ved opsplitningen?
At du skal have to kort i stedet for ét i tegnebogen. Du kan også vælge kun at have det ene – det er op til dig.
Men du kan jo også vælge at betale med mobilen eller med uret. Så slipper du for at have kortene med dig.
Skal jeg nu huske to pinkoder?
Nej, du får den samme pinkode til de to kort.
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Bankens verden. Du kan til hver en tid afmelde dig igen.
Mere om Bankens verden
Bankens verden - 09/13/22
Pris og respekt til Dansk Flygtningehjælp
Dansk Flygtningehjælp har modtaget Jyske Banks Havkattepris 2022 for en ekstraordinær indsats i det krigshærgede Ukraine.
HavkatteprisenDansk FlygtningehjælpSenada CesicCharlotte Slenteanders dam
Bankens verden - 08/30/22
Gæt og vind med Jyske Bank ved Made in Himmerland
Tilskuerne får international topgolf på dansk grund – og du kan gætte med hjemme fra sofaen.
Made in HimmerLandGolfEventpartnerThe Fan Green
Bankens verden - 08/16/22
Halvårsregnskab: Jyske Bank får overskud på knap 1,7 mia. kr.
Trods udsigt til lavkonjunktur er Anders Dam relativt optimistisk på Jyske Banks vegne.
RegnskabHalvårsregnskabAnders DamLars Stensgaard Mørch
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg